als_Latn dik_Latn sag_Latn
Na duket paksa e çuditshme që “Ferrari” emëroi gjeneratën e dytë të modelit “California”, si “California T”. Sido që të jetë, “T”-ja në emrin e saj nënkupton “turbocharged”, gjë që “California” edhe është. Në fakt, ky emër është më i mirë sesa ai “LaFerrari” dhe na vjen mirë që “Ferrari” nuk e përdori emrin e thjeshtë “California Turbo”.
Motori
Motori i ri “twin-turbo” V-8 ka një vëllim prej 3.9 litrave dhe injektim direkt të karburantit, gjë që ndihmon në zhvillimin e 553 kuaj-fuqive në 7500 rpm (rrotullime për minutë). Duke pasur parasysh zhurmën që bënte motori me vëllim 4.3 litra, “Ferrari” tani mburret se motori i ri do të bëjë zhurmë si një fshesë e mbuluar elektrike.
Për dallim nga modeli funksional, por i çuditshëm “LaFerrari”, modeli “California” i ka gati të gjitha elementet klasike të ekspertëve të “Ferrari”-t. Marrë në përgjithësi, “California” duket më e gjatë dhe më e ulët sesa modeli paraprak, përkundër asaj se ka dimensione thuajse të njëjta.
Elementet e ricikluara
Elementet e tjera të këtij automobili janë ricikluar nga modeli më i madh, “F12berlinetta”, duke përfshirë edhe dritat e përparme, mbrojtësit e baltës, etj. Përndryshe, tabela e instrumenteve ka materiale dhe forma të reja, një ekran informativ dhe argëtues (infotainment), i cili duket tepër modern, etj. Ulëset e pasme ende janë të papërdorshme, meqë janë tepër të vogla për të shërbyer për ulje. “Ferrari” deklaron se “California” e re mund ta arrijë shpejtësinë prej 100 km/h për vetëm 3.6 sekonda, kurse shpejtësia maksimale është 315 km/h.
als_Latn ita_Latn als_Latn als_Latn als_Latn als_Latn